Translate the text from Welsh to English.



 
Mewn llythyr at Brif Ysgrifennydd y Trysorlys, amlinellodd yr Ysgrifennydd Cyllid Mark Drakeford flaenoriaethau Cymru cyn i Gyllideb yr hydref gael ei chyhoeddi ar 22 Tachwedd.

Mae'r Ysgrifennydd Cyllid yn annog Llywodraeth y DU i wneud cyfres o ymrwymiadau i Gymru, gan gynnwys: 

* gweithredu ar argymhellion adolygiad Hendry a rhoi sêl bendith i forlyn llanw Abertawe
* mynd i'r afael â'r tanfuddsoddi sylweddol yn seilwaith rheilffyrdd Cymru
* gwyrdroi'r penderfyniad i beidio â mynd ati i drydaneiddio'r brif reilffordd rhwng Caerdydd ac Abertawe
* cyflawni prosiectau cysylltedd pwysig yn y Gogledd
* darparu setliad ariannol teg a chyfiawn ochr yn ochr â datganoli rhyddfraint Cymru a'r Gororau
* cydnabod adroddiadau gan arbenigwyr a gwyrdroi'r penderfyniad i beidio â datganoli Toll Teithwyr Awyr i Gymru.

Dywedodd yr Ysgrifennydd Cyllid, Mark Drakeford: 


> "Mae'n amser i Lywodraeth y Deyrnas Unedig newid cyfeiriad a gwrando ar farn arbenigwyr y Sefydliad ar gyfer Cydweithrediad a Datblygiad Economaidd a'r Gronfa Ariannol Ryngwladol a chynyddu buddsoddiad mewn seilwaith. Byddai hyn yn dod â hwb hollbwysig i economi'r Deyrnas Unedig. 
> 
> "Yng Nghymru, mae nifer o brosiectau penodol sy'n barod am fuddsoddiad Llywodraeth y Deyrnas Unedig. Rwyf wedi ysgrifennu at Brif Ysgrifennydd y Trysorlys yn gofyn iddo ymrwymo o'r diwedd i'r prosiectau seilwaith allweddol hyn a darparu eglurder mawr ei angen ar fuddsoddiadau'r dyfodol. 
> 
> "Mae misoedd wedi mynd heibio ers i adolygiad Hendry roi sêl bendith i forlyn llanw Abertawe – rydyn ni nawr angen gweld ymrwymiad clir gan Lywodraeth y DU er mwyn parhau â'r prosiect hwn. 
> 
> "Mae penderfyniad Llywodraeth y DU i beidio â mynd ati i drydaneiddio'r brif reilffordd rhwng Caerdydd ac Abertawe wedi'i chollfarnu gan lawer. Dylai nawr ddefnyddio Cyllideb yr hydref fel cyfle i wyrdroi'r penderfyniad hwn ac ymrwymo i drydaneiddio'r rheilffordd yn llawn gan mai dyma oedd yr addewid i fusnesau a theithwyr y rhanbarth. 
> 
> "Mae'n rhaid i Gymru gael ei chyfran deg o fuddsoddiadau mewn seilwaith newydd, gan gynnwys prosiectau cysylltedd pwysig yn y Gogledd. 
> 
> "Rwy'n annog Llywodraeth y DU i roi blaenoriaeth i neilltuo cyllid yn y Gyllideb i fynd i'r afael â'r tanfuddsoddi sylweddol yn seilwaith rheilffyrdd Cymru. Yn yr un modd, gyda rhyddfraint Cymru a'r Gororau yn cael ei datganoli yn 2018, mae ond yn deg ein bod yn cael setliad ariannol teg. 
> 
> "Rwyf hefyd yn galw ar Lywodraeth y DU i wyrdroi ei phenderfyniad i beidio â datganoli Toll Teithwyr Awyr i Gymru. Nid yn unig ei bod yn anwybyddu argymhellion Comisiynau Holtham a Silk, ond hefyd yr adroddiad annibynnol a gyhoeddwyd yr wythnos hon. Nid oes unrhyw reswm o gwbl pam y dylai'r dreth hon gael ei datganoli i'r Alban a Gogledd Iwerddon ond nid i Gymru."

Anogodd yr Ysgrifennydd Cyllid hefyd Lywodraeth y DU i sicrhau bod Cymru'n cael yr un lefel o gyllid o raglenni presennol yr UE ar ôl Brexit – heb unrhyw arian yn cael ei adfachu i Whitehall.

Ychwanegodd yr Ysgrifennydd Cyllid:


> "Mae cyllid yr Undeb Ewropeaidd yn hanfodol ar gyfer amaethyddiaeth, busnesau, addysg uwch ac adfywio cymunedau ledled Cymru. 
> 
> "Rhaid inni gael yr un lefel o gyllid ag yr ydym yn manteisio arni ar hyn o bryd ac ni ddylai'r cyllid hwn fod yn destun unrhyw gyfyngiadau newydd gan Lywodraeth y DU nac unrhyw frigdorri. Byddai unrhyw ymgais i adfachu'r arian hwn i Whitehall a'i gynnal fel rhaglen Llywodraeth y Deyrnas Unedig yn amharchu datganoli."







Translation:


 
In a letter to the Chief Secretary to the Treasury, Finance Secretary Mark Drakeford set out Wales’ priorities ahead of the Autumn Budget on 22 November 2017\.

The Finance Secretary is urging the UK government to make a series of commitments to Wales, including:

* acting on the recommendations of the Hendry review and giving the green light to the Swansea tidal lagoon
* address the significant under\-investment in Wales’ rail infrastructure
* reversing its decision to cancel the electrification of the mainline between Cardiff and Swansea
* deliver important connectivity projects in North Wales
* provide a fair and equitable funding settlement alongside the devolution of the Wales and Border franchise
* recognise expert reports and reverse the decision not to devolve Air Passenger Duty to Wales.

Finance Secretary Mark Drakeford said:


> “It is time for the UK government to change tack and listen to the expert views of the OECD and the IMF and increase investment in infrastructure. This would bring a much\-needed boost to the economy across the UK.
> 
> “In Wales, there are a number of specific projects which are ready for UK investment. I have written to the Treasury urging them to finally commit to these key infrastructure projects and provide much needed clarity on future investments.
> 
> “It is now months since the Hendry review gave the green light to the Swansea tidal lagoon – we now need to see a clear commitment from the UK government to progress with this project.
> 
> “The UK government’s decision to cancel the electrification of the mainline between Cardiff and Swansea has been widely condemned. They should now use the Autumn Budget as an opportunity to reverse this decision and commit to full electrification, which businesses and passengers across the region had been promised.
> 
> “Wales must receive its fair share of new infrastructure investment, including important connectivity projects in North Wales.  
> 
> “I urge the UK government to make it a priority to set aside funding in the Budget to address the very significant under\-investment in Wales’ rail infrastructure. Equally, with the devolution of the Wales and Borders franchise in 2018, it is only right that we receive a fair and equitable funding settlement.
> 
> “I am also calling on the UK government to reverse its decision not to devolve Air Passenger Duty to Wales. Not only are they ignoring the recommendations of the Holtham and Silk Commissions but also the independent report published this week. There is absolutely no reason why this tax should be devolved to Scotland and Northern Ireland and not to Wales.”

The Finance Secretary also urged the UK government to ensure Wales receives the same level of funding from current EU programmes after Brexit – without any claw back to Whitehall.  

The Finance Secretary added:


> “EU funding is vital for agriculture, businesses, higher education and the regeneration of communities across Wales.  
> 
> “We must have the same level of funding as we benefit from currently and this funding must not be subject to any new UK government constraints or top\-slicing. Any attempt to claw back this money to Whitehall and run it as a UK government programme would fundamentally disrespect devolution.”